Daerah Kuching

Kuching merupakan sebuah daerah pentadbiran yang berada di wilayah Sarawak, Malaysia. Daerah ini berada di bawah pentadbiran Bahagian Kuching. Pusat pentadbiran bagi daerah ini ialah Bandaraya Kuching, yang juga merupakan pusat pentadbiran bagi Bahagian Kuching dan wilayah Sarawak.

Daerah ini dianggarkan mempunyai keluasan sebanyak 1,498 kilometer persegi dan jumlah penduduk seramai 315,716 orang pada tahun 2024. Daerah ini juga merupakan daerah paling ramai penduduk dan paling padat di Sarawak.

Daerah Kuching terbahagi kepada empat kawasan mukim bandar, iaitu :
 Ibu Kota Kuching
 Petra Jaya
 Sejingkat
 Matang

 Pentadbiran 
Daerah Kuching terletak di bawah pentadbiran Pejabat Daerah Kuching yang merupakan sebahagian daripada pentadbiran Bahagian Kuching. Terdapat dua pihak berkuasa tempatan yang mentadbir daerah ini iaitu Dewan Bandaraya Kuching Utara dan Majlis Bandaraya Kuching Selatan.

 Politik 
Daerah Kuching diletakkan di bawah lapan kawasan Dewan Undangan Negeri (DUN) yang berada dalam tiga kawasan Parlimen iaitu:

 Santubong (P193)
 Pantai Damai (N04) 
 Demak Laut  (N05)
 Petra Jaya (P194)
 Tupong (N06)
 Samariang (N07)
 Satok (N08)
 Bandar Kuching (P195)
 Padungan (N09)
 Pending (N10)
 Batu Lintang (N11)

 Geografi 
Daerah Kuching terletak di barat negeri Sarawak, dan di timur bahagian Kuching. Daerah Kuching bersempadan dengan daerah Asajaya di timur laut, daerah Samarahan dan Siburan di timur, daerah Tebedu di tenggara, daerah Bau dan Lundu di barat serta Laut China Selatan di utara. Daerah ini juga bersempadan antarabangsa dengan Kalimantan Barat, Indonesia di selatan.

Daerah Kuching mempunyai keluasan kira-kira 1,498 kilometer persegi dan mempunyai titik tertinggi mencecah 1,235 meter. Bentuk muka bumi daerah ini kebanyakannya merupakan kawasan rata dan mendatar. Terdapat juga beberapa kawasan di hujung selatan dan utara daerah ini yang merupakan kawasan yang sedikit tinggi dan berbukit. 

Di daerah ini terdapat beberapa taman negara seperti Taman Negara Santubong yang terletak di Semenanjung Dumai, Taman Negara Bako dan Taman Negara Tanah Lembap Kuching.

 Demografi penduduk 
 Populasi penduduk di Daerah Kuching 

 • Ibu Kota Kuching 
+ Jumlah keseluruhan populasi penduduk di kawasan Ibu Kota Kuching mengikut etnik pada tahun 2024 No. Kategori Jumlah (orang) Etnik Jumlah (orang) 1 Warganegara Malaysia 149,801   Melayu 64,835 2 Cina 51,942 3 Iban 18,076 4 Hindu 10,397 5 Bidayuh 4,380 6 Orang Ulu 112 7 Melanau 40 8 Lain-lain etnik 19 9 Warganegara asing 7,210 Indonesia 5,840 10 Brunei Darussalam 912 11 Pakistan 207 12 Lain-lain negara 251

 • Petra Jaya 
+ Jumlah keseluruhan populasi penduduk di kawasan Petra Jaya mengikut etnik pada tahun 2024 No. Kategori Jumlah (orang) Etnik Jumlah (orang) 1 Warganegara Malaysia 79,442   Melayu 38,760 2 Cina 25,918 3 Iban 14,102 4 Hindu 480 5 Bidayuh 154 6 Orang Ulu 28 7 Melanau – 8 Lain-lain etnik – 9 Warganegara asing 830 Indonesia 816 10 Brunei Darussalam – 11 Pakistan – 12 Lain-lain negara 14

 • Sejingkat 
+ Jumlah keseluruhan populasi penduduk di kawasan Sejingkat mengikut etnik pada tahun 2024 No. Kategori Jumlah (orang) Etnik Jumlah (orang) 1 Warganegara Malaysia 48,653   Melayu 28,393 2 Cina 15,840 3 Iban 4,175 4 Hindu 162 5 Bidayuh 70 6 Orang Ulu 13 7 Melanau – 8 Lain-lain etnik – 9 Warganegara asing 5,148 Indonesia 4,915 10 Brunei Darussalam – 11 Pakistan – 12 Lain-lain negara 233

 Agama di kawasan Daerah Kuching 

 Kemudahan 
Daerah Kuching merupakan sebuah daerah di kawasan bandar dengan fasiliti kemudahan yang lengkap. Dari segi fasiliti pendidikan, daerah ini mempunyai 188 buah sekolah yang diletakkan di bawah pengurusan Pejabat Pendidikan Daerah Kuching dan Pejabat Pendidikan Daerah Padawan. Dari segi fasiliti kesihatan, daerah ini mempunyai empat hospital kerajaan iaitu Hospital Umum Sarawak, Hospital Petra Jaya, Hospital Psikiatrik Sentosa dan Hospital Rajah Charles Brooke Memorial serta lima hospital swasta. Daerah ini juga mempunyai 22 balai polis dan empat balai bomba.

 Lihat juga 
 Daerah Padawan
 Daerah Bau
 Daerah Lundu
 Daerah Samarahan
 Daerah Kecil Siburan
 Daerah Serian
 Daerah Sri Aman

 Rujukan 

 Pautan luar 
 Laman web rasmi Pejabat Daerah Kuching 

Kategori:Daerah di Bahagian Kuching